text: গোলাপি এইচএসভি বর্ণচাকতিতে লাল ও ম্যাজেন্টার মধ্যবর্তী একটি রঙ, আরজিবি বর্ণচাকতিতে যার হিউ কোণ ৩৩০ ডিগ্রি।
  
  এইচএসভি (আরজিবি) বর্ণচাকতিতে গোলাপি একটি টারশিয়ারি রঙ। এর পরিপূরক রঙ হলো বাসন্তী সবুজ (spring green)। গোলাপি (লাল+ম্যাজেন্টা) ও পিঙ্ককে (লাল+সাদা) সাদা চোখে দেখতে একই রকম লাগে এবং এদের মধ্যে কমন কিছু শেডও আছে। ফলে প্রচলিতভাবে রঙদুটোকে একই ভাবা হয় এবং উভয়কেই গোলাপি বলা হয়। প্রকৃতপক্ষে তারা ভিন্ন।
  
  মাঝেমধ্যে গোলাপির বদলে ওয়েব রঙ FF00CC ব্যবহার করা হয় যেটা লালের চেয়ে ম্যাজেন্টার বেশি কাছাকাছি, হিউ কোণ প্রায় 320 ডিগ্রি; অথবা ওয়েব রঙ FF0077, ম্যাজেন্টার থেকে লালের অধিক নিকটবর্তী এবং হিউ কোণ প্রায় 340 ডিগ্রি। চীনা ও সুইডিশ লোকেরা তাদের হাতে ও গলায় গোলাপি রঙের নেকলেস ও ব্রেসলেট পরে, আগেকার চোকার ব্যবহারের মতো।
  
  গোলাপির ব্যুৎপত্তি
  গোলাপির ইংরেজি rose লিখিতভাবে রঙনাম হিসেবে প্রথম ব্যবহৃত ১৩৮২ সালে।
  
  গোলাপ ফুলের নামের সাথেই গোলাপি রঙের বুৎপত্তি। প্রাচীন ইরানী ভাষার *varda বা *warda (cf. আবেস্তায় warda, সোগদিয়ানে ward, পারথিয়ানে wâr) থেকে আসিরীয় wurtinnu থেকে আরামিক wurrdā থেকে দক্ষিণ ইতালির উপনিবেশীয় গ্রীক ভাষায় rhodon (যার ইওলিক রূপ wrodon) হতে অসকান ভাষা হয়ে লাতিন rosa থেকে ইংরেজি rose এর উৎপত্তি।
  
  ফারসি ভাষার তুলনামূলক ভাষাতাত্ত্বিকদের মতে, প্রাচীন ইরানী হতে মধ্য ফারসিতে রূপান্তরের সময় *varda-র rd-বদলে-l হয় (varda>vala)। শেষের a-টি খসে গিয়ে হয় val; ফারসিতে স্বরবর্ণ v (ওয়া) বদলে হয় gu- (গু); চূড়ান্ত রূপটি gul বা gol। ক্লাসিক ফারসি ভাষায় এবং 2-3 শতাব্দী পর্যন্ত গোলাপকে বলা হতো গুল এবং যে পানিতে (আব) তা জন্মাতো তাকে বলতো গুলাব। পরবর্তীতে ফুলটিকেই গুলাব বলা হতে থাকে, আর তার রঙটি গুলাবী। ফারসি ভাষা হতে পরে বাংলা ভাষায় এসে তা গোলাপি (/গোলাপী) রূপ পেয়েছে।
  
  গোলাপির রূপসমূহ
  
  কুয়াশা গোলাপি (Misty rose)
  
  কুয়াশা গোলাপি (Misty rose) ওয়েব রঙটি ডানে দেখানো হলো।
  
  রঙটি কম্পিউটারে দেখানোর জন্য এইচটিএমএল কোড mistyrose লিখতে হয়।
  
  Misty rose রঙনামটি প্রথম ব্যবহার করা হয় ১৯৮৭ সালে, এক্স11 রঙ হিসেবে তখন এটি তৈরি করা হয়েছিল।
  
  চা-গোলাপি (Tea rose)
  
  ডানপাশের রঙটি চা গোলাপি (Tea rose)। এটি গোলাপির একটি টিন্ট (সাদা মিশ্রণ)। বাড়ির ইনটেরিয়র ডিজাইনে বা শোবার ঘর রঙ করতে নারীদের কাছে এটি জনপ্রিয়।
  
  কমলা বর্ণের গোলাপ ফুলের রঙকেও চা গোলাপি বলে। তবে সেটি ভিন্ন রঙ। কমলার রূপসমূহ নিবন্ধে সেটিকে চা গোলাপি (কমলা) রূপে উল্লেখ করা হয়েছে।
  
  ইংরেজি রঙনাম হিসেবে টি রোজর প্রথম লিখিত ব্যবহার হয় ১৮৮৪ সালে।
  
  এই রঙটির তথ্যসূত্র হলো ISCC-NBS Dictionary of Color Names (1955) – Color sample of tea rose (color sample #28)।
  
  সুড়সুড়ে পিঙ্ক (Tickle me pink)
  
  সুড়সুড়ে পিঙ্ক (Tickle me pink) রঙটি ডানে দেখানো হলো। ১৯৯৩ সালে ক্রেয়োলা কোম্পানি এটি প্রস্তুত করে।
  
  পার্সী পিঙ্ক (Persian pink)
  
  পারস্যে (ইরান) গোলাপি রঙটি এতো জনপ্রিয় যে এর কয়েকটি শেডের নাম রাখা হয়েছে পার্সী, যেমন ডানে দেখানো হালকা টোনের রঙটি পার্সী পিঙ্ক (Persian pink)। নারীদের ফ্যাশনে এটি অত্যন্ত জনপ্রিয়।
  
  ইংরেজি রঙনাম হিসেবে পারসিয়ান পিঙ্ক প্রথম লিখিত হয় ১৯২২ সালে।
  
  গোলাপি পিঙ্ক (Rose pink)
  
  আনপাশে প্রদর্শিত রঙটি গোলাপি পিঙ্ক (Rose pink)।
  
  রোজ পিঙ্ক রঙনামটি লিখিতভাবে প্রথম ব্যবহৃত হয়েছে ১৭৬০ সালে।
  
  রোজ বনবন (Rose bonbon)
  
  ডানপাশের রঙটিকে ফরাসীতে বলে রোজ বনবন (Rose bonbon)।
  
  বনবন একধরনের ক্যান্ডি (লজেন্স) যার ওপর গোলাপি রঙের মিষ্টি প্রলেপ দেয়া থাকে। বনবনের প্রলেপের সেই গোলাপিকে বলে বনবন গোলাপি বা ক্যান্ডি গোলাপি। ফ্রান্সে এই রঙটি বেশ জনপ্রিয়।
  
  ব্রিলিয়ান্ট রোজ (Brilliant rose)
  
  ডানের রঙটি ১৯৪৯ ক্রেয়োলা কর্তৃক তৈরি করা হয়; মূল নাম ছিল ব্রিলিয়ান্ট রোজ (Brilliant rose) কিন্তু ১৯৫৮ সালে তা পরিবর্তন করে রাখা হয় ম্যাজেন্টা।
  
  প্রথম নামটি বেশি উপযুক্ত কারণ 329 হিউ কোডবিশিষ্ট এই রঙটি ম্যাজেন্টার চেয়ে গোলাপিরই বেশি কাছাকাছি।
  
  থুলি পিঙ্ক (Thulian pink)
  
  ডানে প্রদর্শিত রঙটি থুলি পিঙ্ক (Thulian pink)। একে থুলাইট পিঙ্কও বলা হয়। এর প্রথম লিখিত ব্যবহার হয় 1912 সালে।
  
  থুলিয়ান পিঙ্ক নামটা থুল দ্বীপের প্রতি ইঙ্গিত করে।
  
  থুলি পিঙ্কের নমুনা: ISCC-NBS Dictionary of Color Names (1955) – Color Sample of Thulite Pink (color sample #248)
  
  এই রঙটির আরেক নাম ফার্স্ট লেডি। রঙনাম হিসেবে এটি লেখায় প্রথম ব্যবহৃত হয়েছে 1948 সালে যখন ইন্টেরিয়র ডিজাইনারদের বহুল ব্যবহৃত প্লোচেরে রঙপদ্ধতির (Plochere Color System) উদ্বোধন করা হয়।
  
  ব্রিঙ্ক পিঙ্ক (Brink pink)
  
  ডানপাশে ব্রিঙ্ক পিঙ্ক (Brink pink) রঙটি দেখানো হয়েছে, 1990 সালে ক্রেয়োলা এটি প্রস্তুত করে।
  
  ফরাসী গোলাপি (French rose)
  
  ফরাসী গোলাপি (French rose) রঙটিকে ফ্রান্স রোজও বলা হয়।
  
  1926 সালে ফ্রান্স রোজ প্রথম লিখিতভাবে ব্যবহার করা হয়।
  
  Color sample of French rose--this color matches exactly the color sample shown as "France rose" in the 1930 book by Maerz and Paul A Dictionary of Color.
  
  র‍্যাজমাট্যাজ (Razzmatazz)
  
  ডানের রঙটির নাম র‍্যাজমাট্যাজ (Razzmatazz)। এটি ক্রিমসন-গোলাপির একটি গাঢ় শেড।
  
  ক্রেয়োলা কোম্পানির নতুন রঙের নাম দেয়া প্রতিযোগিতায় 1993 সালে এ রঙটি বাছাই করা হয়। নামটি দিয়েছিল 5-বছর-বয়সী লরা বার্তোলোমেই-হিল। সে ছিল প্রতিযোগিতাটির সর্বকনিষ্ঠ বিজয়ী।
  
  র‍্যাজল ড্যাজল রোজ (Razzle dazzle rose)
  
  র‍্যাজল ড্যাজল রোজ (Razzle dazzle rose) রঙ ডানে দেখানো হলো। গোলাপির এই উজ্জ্বল টোনটি ম্যাজেন্টার অধিক নিকটবর্তী।
  
  1990 সালে ক্রেয়োলা রঙটির নাম দেয় র‍্যাজল ড্যাজল রোজ, তার আগে 1972 (উদ্ভাবনকাল) হতে 1990 পর্যন্ত একে বলা হতো হট ম্যাজেন্টা।
  
  পার্সী গোলাপি (Persian rose)
  
  ডানপাশে পার্সী গোলাপি (Persian rose) রঙটি প্রদর্শিত হয়েছে।
  
  ইংরেজি রঙনাম হিসেবে পারসিয়ান রোজ-এর প্রথম লিখিত ব্যবহার 1921 সালে।
  
  এ রঙটি এ ডিকশনারি অফ কালার-এর পারসিয়ান রোজ রঙের নমুনার সাথে মিলে যায়। নমুনাটি বর্ণগোলকের বহিঃপৃষ্ঠের কাছাকাছি একটি তীব্র সম্পৃক্ত রঙ; গোলকের বিষুবরেখার ঠিক নিচে, গোলাপি ও ম্যাজেন্টার মাঝামাঝি। এছাড়া পার্সী গোলাপি রঙটিকে সিআইই ক্রোমাটিসিটি ডায়াগ্রামের পার্পল সীমানার নিকটবর্তী ও গোলাপি-ম্যাজেন্টার মধ্যবর্তী রঙ হিসেবেও বর্ণনা করা যায়।
  
  ফিউশা গোলাপি (Fuchsia rose)
  
  ফিউশা গোলাপি (Fuchsia rose) রঙটি প্যানটোন কোম্পানি 2001 সালে তাদের কালার অফ দ্য ইয়ার হিসেবে নির্বাচিত করে।
  
  রঙটির তথ্যসূত্র "প্যানটোন টেক্সটাইল পেপার এক্সটেন্ডেড (TPX)" প্রদত্ত রঙের তালিকা, রঙ #17-2031 TPX—Fuchsia rose।
  
  গোলাপি লাল (Rose red)
  
  গোলাপি লাল (Rose red) রঙটি ডানে দেখানো হয়েছে।
  
  এই রঙটির তথ্যসূত্র "প্যানটোন টেক্সটাইল পেপার এক্সটেন্ডেড (TPX)" প্রদত্ত রঙের তালিকা, রঙ #18-1852 TPX—Rose red।
  
  ডগউড রোজ (Dogwood rose)
  ডগউড রোজ (Dogwood rose) রঙটিকে কখনো কখনো ডগউড রেডও বলা হয়। প্রকৃতিতে ডগউড রোজ:
  
  র‍্যাস্পবেরী গোলাপি (Raspberry rose)
  
  ডানপাশের রঙটি র‍্যাস্পবেরী গোলাপি (Raspberry rose)।
  
  রঙটির তথ্যসূত্র: ISCC-NBS Dictionary of Color Names (1955) – Color Sample of Raspberry rose (color sample #255).
  
  চীনেগোলাপি (China rose)
  
  ডানে প্রদর্শিত রঙটি চীনেগোলাপি বা জবাগোলাপি (China rose)। এটি গোলাপির একটি গাঢ় টোন।
  
  চায়না রোজ রঙনাম হিসেবে প্রথম লিপিবদ্ধ করা হয় 1925 সালে।
  
  রঙটির তথ্যসূত্র: ISCC-NBS Dictionary of Color Names (1955)--Color Sample of China rose (color sample #258).
  
  স্ফটিক গোলাপি (Rose quartz)
  
  গোলাপি ধূসরাভ শেডকে বলে স্ফটিক গোলাপি (Rose quartz)।
  
  1926 সালে রঙনাম হিসেবে রোজ কোয়ার্ট্জ প্রথম ব্যবহৃত হয়।
  
  রঙের তথ্যসূত্র: ISCC-NBS Dictionary of Color Names (1955) – Color Sample of rose Quartz.
  
  গোলাপি বাদামী (Rosy brown)
  
  ডানপাশের রঙটি ওয়েব রঙ গোলাপি বাদামী (Rosy brown)।
  
  রোজি ব্রাউন রঙনামটি প্রথম তৈরি ও ব্যবহার করা হয় 1987 সালে, এক্স১১ রঙসমূহের অংশ হিসেবে, পরবর্তীতে (1990) যা পরিণত হয় এক্স১১ ওয়েব রঙে।
  
  পুরনো গোলাপি (Old rose)
  
  ডানের রঙটি পুরনো গোলাপি (Old rose), এর আরেক নাম গোলাপির ছাই (Ashes of rose), ভিক্টোরিয়ান আমলে সেটি খুব জনপ্রিয়তা পেয়েছিল। রঙনাম হিসেবে ওল্ড রোজ-এর প্রথম নথিভুক্ত ব্যবহার 1892 সালে।
  
  রঙের তথ্যসূত্র: ISCC-NBS Dictionary of Color Names (1955) – Color Sample of Old rose (Color Sample #6), ISCC-NBS Dictionary of Color Names (1955) – Color Sample of Ashes of rose (Color Sample #6).
  
  রোজ ভেল (Rose vale)
  
  ডানে প্রদর্শিত রঙটি রোজ ভেল (Rose vale)।
  
  রোজ ভেল রঙের নাম হিসেবে ইংরেজিতে প্রথম লিখিত ব্যবহার করা হয় 1923 সালে।
  
  রঙের তথ্যসূত্র: ISCC-NBS Dictionary of Color Names (1955) – Color Sample of rose Vale (color sample #15).
  
  কর্ডোভা (Cordovan)
  
  কর্ডোভা (Cordovan) মধ্যম কালো শেডের গাঢ় গোলাপি রঙ।
  
  কর্ডোভান ইংরেজি রঙনামরূপে প্রথম ব্যবহৃত হয় 1925 সালে।
  
  তামাটে গোলাপি (Rose taupe)
  
  তামাটে গোলাপি (Rose taupe) রঙটি ডানে দেখানো হলো।
  
  রঙের নাম হিসেবে রোজ টউপের প্রথম নথিবদ্ধ ব্যবহার 1924 সালে।
  
  রঙের তথ্যসূত্র: ISCC-NBS Dictionary of Color Names (1955) – Color Sample of rose Taupe (color sample #19).
  
  এবোনি গোলাপি (Rose ebony)
  
  ডানে দেখানো রঙটি এবোনি গোলাপি (Rose ebony)। এবোনি গাঢ় কালচে রঙের একজাতীয় কাঠ।
  
  রোজ এবোনির রঙনামরূপে প্রথম লিখিত ব্যবহার 1924 সালে।
  
  রঙের তথ্যসূত্র: ISCC-NBS Dictionary of Color Names (1955) – Color Sample of rose Ebony (color sample #47)
  
  কাঠগোলাপি (Rosewood)
  
  কাঠগোলাপি (Rosewood) রঙের নামটি রোজউড বা গোলাপকাঠ হতে নেয়া।
  
  রঙনাম হিসেবে রোজউড-এর প্রথম বহার হয় 1892 সালে।
  
  প্রকৃত গোলাপকাঠে যতোরকম রঙবৈচিত্র্য দেখা যায় তার 16টি নমুনা এই ওয়েবসাইটে দেখানো হয়েছে:
  
  জনপ্রিয় সংস্কৃতিতে গোলাপি
  ভূগোল
   ব্রিটিশ ঐতিহাসিক জন উইলিয়াম বার্গেন জর্দান শহর পেত্রাকে গোলাপি রঙের বলে অভিহিত করেন:
  Match me such marvel save in Eastern clime,
  A rose-red city – half as old as time!
   মরোক্কোর মারাকেশকে বলা হয় গোলাপি শহর (Rose City) কারণ এ শহরের অনেক বাড়িই বিভিন্ন মাত্রার গোলাপি রঙে রাঙানো।
   অরেগনের পোর্টল্যান্ড শহরকেও গোলাপি শহর বলে ডাকা হয় এর বিপুল পরিমাণ গোলাপ ফুল ও গোলাপ বাগানের জন্যে।
  
  হেরাল্ড্রি
   রাজকীয় কোট অফ আর্মসের ক্ষেত্রে গোলাপি একটি আধুনিক রঙ, কানাডার হেরাল্ড্রিতে প্রায়শই ব্যবহৃত হয়।
  
  সঙ্গীত
   "লা ভিয়ে এন রোজে (La Vie en rose)" (অর্থ "গোলাপি কাচের মাঝে জীবন", আক্ষরিকভাবে "Life in pink") ছিল ফরাসী গায়িকা ইডেথ পিয়াফের সিগনেচার সং। তিনি 1946 সালে গানটি প্রথম জনপ্রিয় করে তোলেন। পরবর্তীতে আরো অনেক সঙ্গীতশিল্পীও এটি গেয়েছেন। 
   রোজ কালারড গ্লাসেস (1978) কান্ট্রি গায়ক-সঙ্গীতরচয়িতা জন কনলির ডেব্যু অ্যালবাম।
  
  গুপ্তবিদ্যা
   নব্যযুগের স্বঘোষিত ক্লেয়ারভয়েন্ট (স্বচ্ছদৃষ্টিসম্পন্ন) লেখক সি ডব্লিউ লীডবিটারের মতে তিনি তার তৃতীয় চক্ষু দিয়ে দেখেছেন বেগুনী, নীল, সবুজ, হলুদ, কমলা, মেরুন ও গোলাপি রঙবিশিষ্ট সাতরকম এথেরিক পরমাণু মানুষের এথেরিক দেহের মধ্য দিয়ে আবর্তন করে এবং এদের মধ্যে গোলাপি পরমাণুর প্রবাহ (তার ভাষায় "ভাইটালিটি গ্লোবিউল") আসে সূর্য হতে রঙধনু-রঙা রাগচক্রে যা সবচেয়ে গুরুত্বপূর্ণ। কারণ এটি থেকেই অন্যসব এথেরিক পরমাণু সৃষ্টি হয় এবং এটি স্নায়ুতন্ত্রকে সতেজ রাখে। লীডবিটার আরো বলেন যে, পাইন গাছ হতে সর্বাধিক গোলাপি এথেরিক পরমাণু নির্গত হয় বলে এ গাছের আশেপাশে মানুষ আরাম বোধ করে।
  
  রাজনীতি
   জর্জিয়ার রাষ্ট্রপতি মিখাইল সাকাশভিলি 2003 সালে যে বিপ্লবের মাধ্যমে ক্ষমতায় আসেন তাকে বলে "গোলাপি বিপ্লব"।
  
  ধর্ম
   ক্যাথলিক চার্চের ল্যাটিন রাইটে গডেটে সানডে (অ্যাডভেন্টের তৃতীয় রবিবার) ও ল্যাটারে সানডে (লেন্টের চতুর্থ রবিবার) যাজকেরা গোলাপি রঙের পোষাক পরতে পারেন।
  
  রাজপ্রাসাদ
   ভার্সাই প্রাসাদের গ্র্যান্ড অ্যাপার্টমেন্ট ডু রই-এর একটি অংশ পারদনির্মিত সেলুন (Salon of Mercury) গোলাপি রঙের দেয়ালকাগজে আবৃত।
  
  পতাকাবিদ্যা
  
   লিয়নের স্পেনীয় প্রদেশের গোলাপি রঙের পতাকা আছে।
   কানাডার প্রদেশ নিউফাউন্ডল্যান্ড ও ল্যাব্রাডোরের অলিখিত পতাকা নিউফাউন্ডল্যান্ড ট্রাইকালারে হালকা গোলাপি রঙ ব্যবহার করা হয়েছে।
   ইউক্রেনীয় স্থলবাহিনীর সামরিক পতাকায় গোলাপি পটভূমি ব্যবহার করা হয়েছে।
  
  আরো দেখুন
  পারিজাত (রঙ)
  সেরিজ (রঙ)
  ফিউশা (রঙ)
  পিঙ্ক
  তুঁলো: "লা ভিলে রোজ"
  রঙের তালিকা
  
  তথ্যসূত্র
  
  বহিঃসংযোগ
  ISCC-NBS Dictionary of Color Names (1955) – Color dictionary used by stamp collectors to identify the colors of stamps – See sample of the color [Dark] Persian rose (color sample #254) displayed on indicated page.
  ISCC-NBS Dictionary of Color Names (1955) – Color Sample of Tea rose (color sample #28)
  
  বিষয়শ্রেণী:রঙ
  বিষয়শ্রেণী:লালের বর্ণচ্ছটা
  বিষয়শ্রেণী:Shades of violet
  বিষয়শ্রেণী:Shades of pink
  বিষয়শ্রেণী:Shades of magenta
title: গোলাপি